**COMUNICAT DE PRESĂ**

UAT Comuna Chibed a semnat contractul de finanțare nr. 903/25.04.2025 pentru implementarea proiectului intitulat ”INSTALAREA UNEI NOI CAPACITĂȚI DE PRODUCERE A ENERGIEI ELECTRICE DIN SURSE SOLARE CU O CAPACITATE DE MINIM 80 KW ÎN COMUNA CHIBED”, cod SMIS 320296, în cadrul „Programului-cheie 1” Surse regenerabile de energie și stocarea energiei din Fondul pentru modernizare.

Obiectivul general al programului vizează creșterea producției energiei electrice din surse regenerabile prin instalarea de noi capacități de producere a energiei din surse regenerabile, contribuind la atingerea obiectivelor asumate de România în cadrul FM, Programul-cheie 1: Surse regenerabile de energie și stocarea energiei.

Obiectivul general al proiectului îl constituie crearea unei capacități noi de producere pentru autoconsum a energiei electrice din surse regenerabile solare, prin instalarea de noi capacități de producere a energiei din surse regenerabile solare la nivelul comunei Chibed.

Valoarea totală a contractului de finanțare este de 520.697,34 RON, din care valoarea nerambursabilă finanțată din Fondul pentru modernizare este de 511.177,34 lei, iar valoarea asigurată de UAT Comuna Chibed este de 9.520,00 lei.

Amplasamentul propus pentru realizarea investiției este situat în Regiunea Centru, Județul Mureș, Comuna Chibed.

Activitățile principale ale proiectului vizează elaborarea proiectului tehnic, construirea capacității noi de producție a energiei electrice din surse regenerabile de energie solară, inclusiv punerea în funcțiune și recepția acesteia.

Indicatorii proiectului, vizează crearea unei capacități noi de producere pentru autoconsum a energiei electrice din surse regenerabile solare prin instalarea unui sistem fotovoltaic de 0,08 MW.

Date de contact :

**UAT COMUNA CHIBED**

Tel. 0265.717.783

Email: chibed@cjmures.ro